
1. Ընթացիկ իրավիճակը և իրավական ակտի ընդունման անհրաժեշտությունը
[bookmark: _GoBack]Հիմք ընդունելով «Շրջակա միջավայրի վրա ազդեցության գնահատման և փորձաքննության մասին» օրենքում փոփոխություններ կատարելու մասին» 2023 թվականի մայիսի 3-ի ՀՕ-150-Ն օրենքը, «Շրջակա միջավայրի վրա ազդեցության գնահատման և փորձաքննության մասին» օրենքում փոփոխություններ կատարելու մասին» 2026 թվականի ապրիլի 16-ի ՀՕ-162-Ն օրենքը և Հայաստանի Հանրապետության վարչապետի 2026 թվականի «Շրջակա միջավայրի վրա ազդեցության գնահատման և փորձաքննության մասին» օրենքում փոփոխություններ կատարելու մասին» 2026 թվականի ապրիլի 16-ի ՀՕ-162-Ն օրենքի կիրարկումն ապահովող միջոցառումների ցանկը հաստատելու մասին N 514-Ա որոշումը՝ անհրաժեշտություն է առաջացել փոփոխություններ կատարել Հայաստանի Հանրապետության կառավարության 2014 թվականի նոյեմբերի 19-ի «Հանրության իրազեկման և հանրային լսումների ծանուցման բովանդակությունը, հանրային լսումների ընթացակարգը, շրջակա միջավայրի վրա ազդեցության գնահատման և փորձաքննության գործընթացում շահագրգիռ հանրության կարծիքների, դիտողությունների և առաջարկությունների ներկայացման, տեղական ինքնակառավարման մարմինների կողմից նախնական համաձայնության կամ անհամաձայնության տրամադրման ընթացակարգը և ժամկետները սահմանելու մասին» N 1325-Ն որոշման մեջ։

2. Առաջարկվող նախագծի կարգավորման բնույթը
«Հայաստանի Հանրապետության կառավարության 2014 թվականի նոյեմբերի 19-ի N 1325-Ն որոշման մեջ փոփոխություններ կատարելու մասին» Կառավարության որոշման նախագծով նախատեսվում է որոշման տեքստում «մամուլ, զանգվածային լրատվության այլ միջոցներ» և «առնվազն երեք հազար տպաքանակ ունեցող մամուլի և զանգվածային լրատվության այլ միջոցներով» բառերը փոխարինել «Հայաստանի Հանրապետության հրապարակային ծանուցումների պաշտոնական ինտերնետային կայք (http://www.azdarar.am)» բառերով՝ ապահովելով հրապարակային ծանուցումների իրականացումը միասնական պաշտոնական էլեկտրոնային հարթակի միջոցով: 
Միաժամանակ, նախագծով նախատեսվում է Հայաստանի Հանրապետության կառավարության 2014 թվականի նոյեմբերի 19-ի N 1325-Ն որոշման մեջ «հանրություն» և «շահագրգիռ հանրություն» հասկացությունների կիրառությունը համապատասխանեցնել «Շրջակա միջավայրի վրա ազդեցության գնահատման և փորձաքննության մասին» օրենքում փոփոխություններ կատարելու մասին» 2023 թվականի մայիսի 3-ի ՀՕ-150-Ն օրենքով կատարված փոփոխություններին՝ ապահովելով նշված հասկացությունների միասնական և իրավաչափ կիրառությունը։

3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը
Նախագիծը մշակվել է շրջակա միջավայրի նախարարության կողմից:

4. Ակնկալվող արդյունքը
Նախագծի ընդունմամբ Հայաստանի Հանրապետության կառավարության 2014 թվականի նոյեմբերի 19-ի N 1325-Ն որոշման դրույթները կհամապատասխանեցվեն «Շրջակա միջավայրի վրա ազդեցության գնահատման և փորձաքննության մասին» օրենքում կատարված փոփոխություններին՝ ապահովելով «հանրություն» և «շահագրգիռ հանրություն» հասկացությունների միասնական և իրավաչափ կիրառությունը։ Միաժամանակ կապահովվի հրապարակային ծանուցումների իրականացումը Հայաստանի Հանրապետության հրապարակային ծանուցումների պաշտոնական ինտերնետային կայքի (http://www.azdarar.am) միջոցով, ինչը կնպաստի հրապարակայնության, թափանցիկության և տեղեկատվության հասանելիության բարձրացմանը, ինչպես նաև հրապարակային ծանուցումների գործընթացի միասնականացմանը և իրավակարգավորման կատարելագործմանը։

5. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները
«Հայաստանի Հանրապետության կառավարության 2014 թվականի նոյեմբերի 19-ի N 1325-Ն որոշման մեջ փոփոխություններ կատարելու մասին» Կառավարության որոշման նախագծի ընդունմամբ Հայաստանի Հանրապետության պետական բյուջեի ծախսերի և եկամուտների ավելացում կամ նվազեցում չի նախատեսվում:

6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ
Ներկայացվող նախագիծը բխում է Կառավարության 2021 թվականի օգոստոսի 18-ի N 1363-Ա որոշմամբ հաստատված Հայաստանի Հանրապետության կառավարության (2021-2026թթ.) ծրագրի «4.10 Շրջակա միջավայրի պահպանություն» բաժնի 14-րդ կետից։

